《龙跃天衢》
宋代·林希逸

头角惊人世，如龙乍跃渊。身随三月浪，衢在九重天。

云起方成陆，雷驱正急鞭。战鳞飞百万，怒爪击三千。

赤水神何照，苍精角有躔。堪嗤时俗眼，空向壁间传。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。